system
Răspunde în limba română, în stilul Wikipedia, cat mai corect gramatical.
user
Ce poți relata despre Alegeri parlamentare în România, 2004?
assistant
Alegerile parlamentare din România din 2004 s-au desfășurat pe 28 noiembrie 2004. Competiția s-a ținut pentru 136 de locuri de senator și 314 de locuri de deputați. La alegerile generale din 2004, numărul total al alegătorilor înscriși pe liste a fost 18.449.344. Dintre aceștia, s-au prezentat la urne 10.794.653 de alegători, adică 58,5% din totalul de alegători cu drept de vot. La Senat, numărul voturilor valabil exprimate a fost de 10.231.476, la Camera Deputaților numărul voturilor valabil exprimate a fost de 10.188.106, în vreme ce la președinție au fost exprimate 10.452.205 voturi valabile.

Alegerile parlamentare din 2004 s-au desfășurat simultan cu cele prezidențiale. Conform Constituției României, amendată în 2003, mandatul prezidențial este acum de cinci ani în loc de patru, însemnând că în viitor, alegerile parlamentare și prezidențiale se vor ține separat.

Candidați 

Principalii candidați au fost uniunea de stânga între PSD și PUR și alianța de centru dreapta "D.A." (Dreptate și Adevăr) între PNL și PD.

Alte partide care au participat la alegeri cu speranța că ar putea trece pragul de 5% au fost PRM (naționaliști de dreapta), UDMR (partidul etnicilor maghiari) și URR. În plus, grupările politice al minorităților care nu împlinesc pragul de 5%, au dreptul la un reprezentat în parlament (în total 18).

Sondaje 

La mijlocul lui noiembre, sondajele pre-electorale ofereau următoarele date:
 PSD+PUR: 41 %
 PNL+PD: 34%
 PRM: 13%
 UDMR: 5%

Rezultate 

 Partid ( Alianță / Uniune ) Procent (nr.voturi)
Senat
                                                       
 Uniunea Națională PSD + PUR : 37,16% (3.760.560)
 Alianța Dreptate și Adevăr PNL - PD : 31,71% (3.209.073)
 Partidul România Mare : 13,63% (1.379.789)
 Uniunea Democrată Maghiară din România : 6,26% (633.735)
 Partidul Noua Generație : 2,36% (239.106)
 Partidul Național Țărănesc Creștin Democrat : 1,91% (193.318)

Camera Deputaților

 Uniunea Națională PSD + PUR : 36,64% (3.692.608)
 Alianța Dreptate și Adevăr PNL - PD: 31,26% (3.150.301)
 Partidul Romania Mare : 12,93% (1.302.724)
 Uniunea Democrată Maghiară din România : 6,20% (624.717)
 Partidul Noua Generație : 2,23% (225.171)
 Partidul Național Țărănesc Creștin Democrat : 1,84% (185.501)

Vezi și 
 Alegeri prezidențiale în România, 2004
 Alegeri în România
 Listă de partide politice în România

Legături externe 
Rezultatele alegerilor din 2004 pe situl Biroului Electoral Central
 CÂND ROMÂNIA A ALES: “Baronul”, “Iepurașul”, “Bunicuța” și drama, 30 octombrie 2009, Vlad Stoicescu, Evenimentul zilei
 Noul Parlament - Scenarii pentru majoritatea absoluta, 2 decembrie 2004, Carmen Vintila, Silviu Sergiu, Jurnalul Național
 Nu trageti in societatea civila!, 10 noiembrie 2004, Evenimentul zilei
 Asfaltul, moneda electorala, 7 mai 2003, Evenimentul zilei
 Coruptia, Boala Romaniei, 1 noiembrie 2004, Evenimentul zilei
 Intre populism si reformism, 27 septembrie 2004, Evenimentul zilei
 Marile dispute ale campaniei, 27 noiembrie 2004, Evenimentul zilei
 Ei pot schimba romania, 19 aprilie 2004, Evenimentul zilei

2004 în România
România
2004